CELEX: 32019R0693
Language: da
Date: 2019-02-07 00:00:00
Title: Kommissionens delegerede forordning (EU) 2019/693 af 7. februar 2019 om ændring af delegeret forordning (EU) nr. 481/2014 om supplerende regler til Europa-Parlamentets og Rådets forordning (EU) nr. 1299/2013 for så vidt angår specifikke bestemmelser vedrørende udgifters støtteberettigelse i forbindelse med samarbejdsprogrammer

6.5.2019   
               
               
                  DA
               
               
                  Den Europæiske Unions Tidende
               
               
                  L 118/1
               
            
         KOMMISSIONENS DELEGEREDE FORORDNING (EU) 2019/693
         af 7. februar 2019
         om ændring af delegeret forordning (EU) nr. 481/2014 om supplerende regler til Europa-Parlamentets og Rådets forordning (EU) nr. 1299/2013 for så vidt angår specifikke bestemmelser vedrørende udgifters støtteberettigelse i forbindelse med samarbejdsprogrammer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1299/2013 af 17. december 2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde (1), særlig artikel 18, stk. 1, og
         ud fra følgende betragtninger:
         
                     (1)
                  
                  
                     I artikel 3 i Kommissionens delegerede forordning (EU) nr. 481/2014 (2) er der fastsat specifikke bestemmelser vedrørende personaleomkostningers støtteberettigelse i forbindelse med samarbejdsprogrammer. Denne bestemmelse henviser til artikel 67 og 68 i Europa-Parlamentets og Rådets forordning (EU) nr. 1303/2013 (3) om støtteberettigelse og muligheden for forenklede omkostninger. Disse artikler, som ændret ved Europa-Parlamentets og Rådets forordning (EU, Euratom) 2018/1046 (4), og artikel 68a i forordning (EU) nr. 1303/2013, som blev indført ved forordning (EU, Euratom) 2018/1046, blev omstruktureret. Henvisningerne til bestemmelserne i forordning (EU) nr. 1303/2013 og strukturen i artikel 3, stk. 3-5, i delegeret forordning (EU) nr. 481/2014 bør derfor ændres.
                  
               
                     (2)
                  
                  
                     Gennemførelsen af artikel 3, stk. 6, nr. i), i delegeret forordning (EU) nr. 481/2014 om en af de to metoder til beregning af en timetakst for deltidsansættelser med et fleksibelt antal arbejdstimer pr. måned har vist sig at være vanskelig at anvende i praksis, navnlig hvor ansættelsesdokumentet ikke fastsætter den månedlige arbejdstid, men den ugentlige arbejdstid. Artikel 3, stk. 6, nr. i), i nævnte forordning bør derfor ændres med henblik på at beregne en enkelt timetakst baseret på antallet af arbejdstimer pr. måned. Denne metode bør også tage hensyn til forskellene mellem medlemsstater og ansættelseskontrakter for så vidt angår årlig ferie og helligdage, som fastsat i det individuelle ansættelsesdokument, ved lov eller ved aftaler indgået mellem arbejdsmarkedets parter (arbejdsgivere og arbejdstagere) på arbejdsgiverniveau for et bestemt personalemedlem eller på relevant sektorniveau eller nationalt niveau. Denne præcisering bør gælde for hele programmeringsperioden med henblik på at sikre et sammenhængende regelsæt, dvs. fra datoen for ikrafttrædelsen af delegeret forordning (EU) nr. 481/2014.
                  
               
                     (3)
                  
                  
                     Foranstaltningerne i denne forordning har i overensstemmelse med artikel 149, stk. 3a, i forordning (EU) nr. 1303/2013 været genstand for en høring af eksperter, som er udpeget af hver enkelt medlemsstat i overensstemmelse med principperne i den interinstitutionelle aftale om bedre lovgivning (5).
                  
               
                     (4)
                  
                  
                     Af hensyn til retssikkerheden og for at begrænse forskellene til et minimum mellem de ændrede bestemmelser i forordning (EU) nr. 1303/2013, som finder anvendelse fra den 2. august 2018 eller tidligere i overensstemmelse med artikel 282 i forordning (EU, Euratom) 2018/1046, og bestemmelserne i denne forordning, bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (5)
                  
                  
                     Delegeret forordning (EU) nr. 481/2014 bør derfor ændres —
                  
               VEDTAGET DENNE FORORDNING:
         
            Artikel 1
            I artikel 3 i delegeret forordning (EU) nr. 481/2014 foretages følgende ændringer:
            
                        1)
                     
                     
                        Stk. 3 affattes således:
                        
                           »3.   Personaleomkostningerne kan godtgøres enten:
                           
                                       i)
                                    
                                    
                                       i overensstemmelse med artikel 67, stk. 1, litra a), i forordning (EU) nr. 1303/2013 (dokumenteret ved ansættelsesdokumentet og lønsedler) eller
                                    
                                 
                                       ii)
                                    
                                    
                                       i form af standardskalaer for enhedsomkostninger i overensstemmelse med artikel 67, stk. 1, litra b), stk. 2, stk. 3, første afsnit, og artikel 68a, stk. 4, i nævnte forordning eller
                                    
                                 
                                       iii)
                                    
                                    
                                       i form af faste beløb i overensstemmelse med artikel 67, stk. 1, litra c), eller
                                    
                                 
                                       iv)
                                    
                                    
                                       i form af finansiering med et fast beløb i overensstemmelse med artikel 67, stk. 1, litra d), og artikel 68a, stk. 1, i nævnte forordning.«
                                    
                                 
                     
                  
                        2)
                     
                     
                        Stk. 4, litra a), affattes således:
                        
                                    »a)
                                 
                                 
                                    en fast procentdel af bruttopersonaleomkostningerne i overensstemmelse med artikel 68a, stk. 5, i forordning (EU) nr. 1303/2013 eller«.
                                 
                              
                  
                        3)
                     
                     
                        Stk. 5 udgår.
                     
                  
                        4)
                     
                     
                        Stk. 6 affattes således:
                        
                           »6.   For deltidsbeskæftigelse i henhold til stk. 4, litra b), beregnes godtgørelsen af personaleomkostningerne på grundlag af én timetakst, der bestemmes ved enten:
                           
                                       i)
                                    
                                    
                                       at dividere de månedlige bruttopersonaleudgifter med den gennemsnitlige månedlige arbejdstid udtrykt i timer under hensyntagen til den arbejdstid, der er fastsat i ansættelsesdokumentet, og fastsat ved lov eller i aftaler mellem arbejdsmarkedets parter på det relevante niveau eller
                                    
                                 
                                       ii)
                                    
                                    
                                       at dividere de seneste dokumenterede årlige bruttopersonaleudgifter med 1 720 timer.
                                    
                                 Timetaksten multipliceres med det antal timer, der faktisk er arbejdet på operationen.«
                        
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Artikel 1, nr. 4), anvendes fra den 14. maj 2014.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 20.12.2013, s. 259.
         
            (2)  Kommissionens delegerede forordning (EU) nr. 481/2014 af 4. marts 2014 om supplerende regler til Europa-Parlamentets og Rådets forordning (EU) nr. 1299/2013 for så vidt angår specifikke bestemmelser vedrørende udgifters støtteberettigelse i forbindelse med samarbejdsprogrammer (EUT L 138 af 13.5.2014, s. 45).
         
            (3)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
         
            (4)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
         
            (5)  Interinstitutionel aftale mellem Europa-Parlamentet, Rådet for Den Europæiske Union og Europa-Kommissionen af 13. april 2016 om bedre lovgivning (EUT L 123 af 12.5.2016, s. 1).